**5-МОДУЛЬ. ТҰЛҒАНЫҢ ЖЕКЕ ДАРА-ТИПОЛОГИЯЛЫҚ ЕРЕКШЕЛІКТЕРІНІҢ ТҰЛҒАЛЫҚ ДАМУДАҒЫ РӨЛІ**

**5-ДӘРІС.ТҰЛҒА ҚҰРЫЛЫМЫНДАҒЫ ТЕМПЕРАМЕНТ, МІНЕЗ ЖӘНЕ ҚАБІЛЕТ**

**Сәлеметсіздер ме, құрметті оқырмандар!**

**Біздің дәрістің тақырыбы**: Тұлға құрылымындағы темперамент, мінез және қабілет.

# Дәрістің жоспары:

# 1.Темперамент туралы типологиялық ерекшеліктер;

# 2.Мінез бітістерінің ерекшеліктері;

# 3.Қабілет және оның түрлері.

**Дәрістің мақсаты:**Темперамент, мінез және қабілеттің ұғымдарыныңпсихологиялық теорияларын, олардың сипаттамасын, тұлғалық дамуда өзіндік мінез бітістерін, қабілеттің даму деңгейлерін талдау арқылы, тұлғаның жеке (индивидуалды)-типологиялық ерекшеліктерінің рөлін студенттерде қалыптастыру.

# Дәріс бойынша оқыту нәтижелері:

# 1-ОН: Темперамент, мінез және қабілет ұғымдарын, теорияларын, тұлға бойында индивидуалды даму ерекшеліктерін білім алушының кәсіптік біліммен өзара байланысынқалыптастыру;

# 2-ОН: Темперамент, мінез және қабілет ұғымдарыныңпсихологиялық теориялары негізінде олардың сипаттамасынтүсіндіру;

# 3-ОН: Темперамент, мінез және қабілет ұғымдарыныңпсихологиялық теорияларын, олардың сипаттамасын, тұлғалық дамудағы өзіндік мінез бітістерін, қабілеттің даму деңгейлерін талдау арқылыпсихотехнологияларды қолдану;

# 4-ОН: Темперамент, мінез және қабілетті анықтайтын әдістерді қолдану арқылы студенттерде өзінің жеке (индивидуалды)-типологиялық сипаттамасын жасау;

# 5-ОН: Темперамент, мінез және қабілетті анықтауға бағытталған психологиялық ұсыныстарды және тренингті бағдарламаларды құрастыру.

**І. Құрметті оқырмандар, табыс** дегеніміз аналитикалық, практикалық және шығармашылық ойлаудың оңтайлы үйлесімі. Табысқа жеткен ақыл иелері өздерінің артықшылықтарын барынша біліп, кез-келген жағдайда сауатты әрекет етуді біледі. Ол темперамент, мінез, қабілет тұлғаның жеке (индивидуалды) типологиялық ерекшеліктерін қарастырады.

Темперамент туа пайда болатын факторларға шартталған, ол өмірлік тәжірибе мен тәрбиеге тәуелді емес. Адамның өмір жолында жетістіктерге жетуіне шешім қабылдау, іс-қимылдардың жылдам және баяу орындалуы, есте сақтау сапасы, эмоция күші, көңіл-күйдің өзгерісі әсер етеді.

**Темперамент** (латын тілінен аударғанда temperamentum – тиісті бөліктердің қатынасы) – психикалық процестердің өтуінің динамикалық ерекшеліктерін және белгілі бір жағдайда адамның іс-қимылын түсіндіретін психика ерекшеліктері.

Темпераменттiң негiзiн салған ежелгi грек дәрiгерi Гиппократ (б.з.д.460-377 жж.) темпераментке алғаш түсiнiктеме берiп, оны негiзiнен жүйке жүйесiнiң қасиеттерiмен емес, ағзада әр түрлi сұйықтықтардың (қан, шырын, сары және қара өт) бiреуiнiң басым болуымен байланыстырған.

Ағзадағы осы сұйықтықтардың бiрiнiң басымдығы адамның темпераментiн анықтайды: қан басым болса – сангвиник, шырын басым болса – флегматик, сары өт басым болса – холерик және қара өт басым болса – меланхолик айқындалады деген.

Оған қарағанда адам организм ерекшеліктерімен байланыстыра білген ғалымдардың бірі И.П.Павлов болды. Темперамент адамның жоғарғы жүйке әрекетіне: күші, тепе-теңдігі, белсенділігіне байланысты дейді.

**Темперамент типтерінің сипаты:**

**Сангвиник**– қызу қанды, iскер адам, белсенді,қоғамдық жұмыстармен, саясатпен, актерлік шеберліктермен байланысты кәсіптерді таңдайды.

**Холерик**– аса қозғалғыш, бірбеткей, қызба және ұстамсыз адам, үздік жетекші, спортсмендер, өнертапқыштар.

**Флегматик**– ұстамды, төзімді, салмақты,жұмыста орындаушы практик бола алады.

**Меланхолик**–тұйық, адамдардан оқшау жүргенді жақсы көреді. Өте сезімтал, шығармашылық адамдары.

# ІІ. Мінез– адамның негізгі өмірлік бет алысын және оның өзіндік әрекетінің айырмашылығын сипаттайтын сапалы өзгешелік.Адамның белгілі жағдаяттарда жасайтын типтік әрекеттерін сипаттайтын тұрақты даралық ерекшеліктердің бірлігі.

# Мінез дегеніміз гректің “charakter” деген сөзінен шыққан. Мағынасы – із қалдыру, таңба. Мінез ерекшеліктері – адамның даралық өзіндік психикалық қасиеттері. Адам мінезінің даралық ерекшелік екендігін ғылым тарихында тұңғыш рет сипаттап жазған ертедегі грек философы Теофраст (б.з.д. IV-III ғғ). Бірақ, ол мінезді адамның адамгершілік сапасына тән қасиет дейді.

Еңбек тәрбиесі, физикалық тәрбие, өзі-өзі дамыту, адамгершілік-этикалық тәрбие, әдеттер тұлғаның өмір жолын ұйымдастыруға түрткі болады. Қоғамдағы мәдени құндылықтар, идеологиямен,ұлы тұлғалардың өмір жолы,қоғамдық пікір және қоғамдағы жалпы пікірлер, әдебиет, теледидар, кино, театр ақпараттары тұлғаның дүниетанымын дамытады.

**Адамның өмірін өзгертетін негізгі факторлар:**

1. Физиологиялық (жыныс, темперамент);
2. Әлеуметтік тәрбие, мәдениет, отбасы, мектеп, ұжым;
3. Тұлғалық өзін-өзі дамыту, өзі-өзі тәрбиелеу болып табылады.

**ІІІ. Қабілет.Ұлы ойшыл Сенека: «Адам өз қабілетінің қандай екенін бір іске кіріскенде ғана біледі».**

# В.Обручев: «Қабілеттілікте бұлшық ет тәрізді жаттығумен жетіледі».Қабілеттің негізін нышан құрайды.

# Нышан – қабілет дамуының алғышарты болып табылады. Нышанға мидың анатомо-морфологиялық және физиологиялық қасиеттері ғана емес, сонымен бірге олар тікелей және жанамалы түрде тұқымқуалаушылықпен байланысты психикалық процестерде жатады.

# Қабілет дегеніміз – қандайда бір іс-әрекетті жақсы, нәтижелі орындауда бір адамды екіншісінен ерекшелендіретін жеке дара психологиялық ерекшеліктер болып табылады.

# Жалпы және арнайы қабілеттер болып бөлінеді.

# Арнайы қабілеттер – белгілі бір іс-әрекет түріне деген қабілетті білдіреді (математикалық қабілеттер, музыкалық қабілеттер, педагогикалық қабілеттер және т.б.).

# Жалпы қабілеттер – бұл арнайы қабілеттерді дамытуға деген қабілеттер.

# Дарындылық адамды қандай да бір әрекетті табысты орындау мүмкіндігімен қамтамасыз ететін қабілеттің өзгеше сәйкестігі деп аталады.

# Дарындылық қандай да әрекеттің табысқа жету мүмкіндігін ғана анықтайды, осы мүмкіндікті іске асырылуы лайықты қабілетті қандай өлшемде дамытады және қандай білім мен дағды игерте алатынын анықтайды.

# Талант (грек тілінен talanton — бастапқыда салмақ, өлшем, кейіннен ауыспалы мағынада — қабілеттер деңгейі) — қабілеттердің ең алдымен, арнайы қабілеттердің дамуының биік деңгейі.Талант деп – қандай да бір іс-әрекеттің, әсіресе табысты, дербес түрде шешілуіне жағдай жасайтын аса үздік қабілеттіліктердің ұштасуын атайды.

# Қабілет дамуының жоғары деңгейі данышпандық деп аталынады. Данышпандық туралы адамның шығармашылық жетістігі қоғамдық өмірде, мәдениет дамуында бүтін дәуірді құрастырғанда айтылады.Қабілеттің ойдағыдай дамуы адамның белгілі білім жүйелері негізінде яғни интеллектіге байланысты. Қабілетте шығармашылық түрде даму ерекше орын алады.

# Қазіргі уақытта адам үшін интеллектінің маңызы шығармашылық түрде даму. «Шығармашылық» деген сөздің төркіні, этимологиялық «шығару», «ойлап табу» дегенді білдіреді. Жалпы интеллект табиғатында бірер нәрсеге қабілеті жоқ адам болмайды.

# Интеллект (латын тілінде «intellectus» – түсіну, таным деген түсінікті білдіреді). Адам интеллектісінің басты сапаларына алғырлық, байқағыштық, логикалық дәйектілік,ойдың тереңдігі мен кеңдігі,бейімділігі менбелсенділігіжатады. Интеллект танымның негізгі формасы болып табылады. Роберт Дж. Стернберг әлеуметтік және практикалық интеллект.

**Түпкі түйін**

Дәрісте айтылған практикалық бағдарланған бағытта берілген танымдық ақпараттарды корыта келе, барлық оқырмандарға ортақ келесі психологиялық кеңестерді ұсынуға болады:

Американ психологы Беатрис Айсмен түстердiң адам мiнезiне сәйкестiгi жөнiнде мынадай қызық қортындыға келдi:

Қызыл –шапшаң мiнездi, ақжарқын, тәуекелшiл, қарсыласуға әзiр адамдар.

Жасыл –қайсар мiнездi, жұмсақ жүректi, ақкөңiл адам. Қайрымды жандар. Олар балаларына ерекше мейрiмдi.

Сары –қиялы бай, ұшқыр ойлары парасатымен ұштасып жататындар.

Көк –салқынқанды, өзiне сенiмдi, басқалардың ренжiткенiн қаламайтындар.

Сиякөк –ешкiмге ұқсамайтын дара шығармашыл (творчестволық) тұлғалар.

**Сонымен біз дәрісімізді қорытындылай келе, келесі ойларды түйіндейміз:**

# 1-қорытынды: Темпераменттің қасиеттері жеке тұлғаның басқа психикалық ерекшеліктерімен салыстырғанда ең өзгермейтін және тұрақты болып табылады. Әрбір темперамент оң және теріс қасиеттердің болуымен сипатталады. Тәрбиелеу үдерісі, бақылау және өзін-өзі жетілдіру арқылы адам өз жетістіктерін көрсетуге мүмкіндік береді.

# 2-қорытынды: Мінездің дамуы жас ерекшелік кезеңдерімен сипатталады. Алдымен сәбилік шақта балаға махаббат, қамқорлық, көңіл бөлу арқылы эмоционалдық қалыптасу керек. Ата-ананың екі жақты махаббаты балада өзіне деген сенімділігін күшейтеді.

Мектепке дейінгі шақта балалар үлкендердің мінез-құлықтарын қайталап,үйренеді. Бұл жас ерекшелігінде эмоционалдық қолдау мейірімділікке, дос болуға үйренеді. Эмоционалдық тұрғыда отбасының, достарының, айналасындағы адамдардың қарым-қатынасына байланысты.

Кіші мектеп жасындағылар жақсы мен жаманды ажыратуды ойын барысында рольдерді ойнауда меңгере, еңбекке, тәртіптілікке, жауапкершілікке тәрбиеленеді.

Жасөспірімдерде моралды этикалық нормалар мен ерік жігердің қалыптасуы белсенді болады. Мектеп бітіргенде мінез қалыптасады, тек белгілі бір өмірден алған сабақтарына байланысты адам өз мінін реттеп отырады.

# 3-қорытынды: Жалпы қабілеттерді игеруеңбекті тәрбиелеу негізінде көздеген мақсатқа жетуге болады.Оқу мен тәрбиенің егіз екенін бір сәт те естен шығармаған жөн, соның нәтижесінде ғана сапалы білім мен саналы тәрбиеге қол жеткізуге болады.

# Ол жайлы Әл-Фараби: «Адамға ең бірінші білім емес, рухани тәрбие берілуі керек, тәрбиесіз берілген білім – адамзаттың қас жауы, ол келешекте оның барлық өміріне апат әкеледі»деген.Мақсат қоя білу, талпыныстар, жетістікке ұмтылудегеніміз бұл барлық кедергілерді жеңу.

# Сәттілік!